Matkat Argentiinaan ovat suosittuja varsinkin joulu-, tammi- ja helmikuussa. Näinä kuukausina sää on Argentiinassa pääosin aurinkoinen, sillä maassa on keskikesä. Esimerkiksi Buenos Airesin seudulla lämpötilat nousevat noin 30 asteen tuntumaan. Vuoden lopussa ja alussa Argentiinan lennot ovat kuitenkin hinnaltaan keskimääräistä korkeampia, joten budjettimatkailijalle parempi matkustusajankohta on Argentiinan kevät. Esimerkiksi lokakuussa lämpötilat ovat kesäkuukausia hieman matalampia, ja myös lentojen hinnat ovat vuodenvaihteen vilkkaita matkailukuukausia edullisempia. Suomen kesälomakuukausina Argentiinassa on talvi. Mikäli et etsi kesälomallesi aurinkorantoja, on Argentiina hyvä matkakohde kesälläkin. Suomen kesään sijoittuva Argentiinan talvi on kuiva, eli mikäli viileät lämpötilat eivät laske lomatunnelmaasi, voi monista maan luontokohteista nauttia näinä kuukausina ilman sateiden pelkoa. Suomen keväällä Argentiinan suosituimmissakin matkakohteissa voi puolestaan vierailla ilman kesäkuukausien turistimassoja, ja lennot maahan voi napata keskimääräistä edullisempaan hintaan.